laion/Wikipedia-Exotic huggingface dataset:
UNESCO maailmapärand Tšehhis

Tšehhi alal on UNESCO maailmapärandi nimistus 14 objekti ja 17 objekti kandidaati. Nimistusse on kantud: 14 kultuuripärandi objekti: 1992 Český Krumlovi ajalooline keskus 1992 Praha ajalooline keskus 1992 Telči ajalooline keskus 1994 Johannes Nepomuki palverännukirik Zelená Horal 1995 Kutná Hora ajalooline linnakeskuskoos Kutná Hora Barbara kiriku ja Sedleci Jumalaema peakirikuga]] 1996 Lednice-Valtice kultuurmaastik 1998 Holašovice ajalooline küla 1998 Kroměříži linnus ja aiad 1999 Litomyšli linnus 2000 Olomouci Püha Kolmainu sammas 2001 Villa Tugenhat Brnos 2003 Třebíči juudi kvartal ja Třebíči Püha Prokopiuse basiilika 2019 Maagimäestik/Krušnohoří kaevanduspiirkond. Ühispärand Saksamaaga 2019 Kladruby nad Labemi tseremoniaaltõllahobuste karjatus- ja koolitusmaastik nimistusse kandideerib alates 2001. aastast veel 17 objekti UNESCO maailmapärand Aserbaidžaanis. UNESCO maailmapärandi koduleht. Inglise keeles (vaadatud 6. augustil 2019) "Český Krumlovi ajalooline keskus". UNESCO Maailmapärandi koduleht. Inglise keeles (vaadatud 6. augustil 2019) "Praha ajalooline keskus". UNESCO Maailmapärandi koduleht. Inglise keeles (vaadatud 6. augustil 2019) "Telči ajalooline keskus". UNESCO Maailmapärandi koduleht. Inglise keeles (vaadatud 6. augustil 2019) "Johannes Nepomuki palverännukirik Zelená Horal". UNESCO Maailmapärandi koduleht. Inglise keeles (vaadatud 6. augustil 2019) "Kutná Hora. Ajalooline linnakeskus koos Barbara kiriku ja Sedleci Jumalaema peakirikuga". UNESCO Maailmapärandi koduleht. Inglise keeles (vaadatud 6. augustil 2019) "Lednice-Valtice kultuurmaastik". UNESCO Maailmapärandi koduleht. Inglise keeles (vaadatud 6. augustil 2019) "Holašovice ajalooline küla". UNESCO Maailmapärandi koduleht. Inglise keeles (vaadatud 6. augustil 2019) "Kroměříži linnus ja aiad". UNESCO Maailmapärandi koduleht. Inglise keeles (vaadatud 6. augustil 2019) "Litomyšli linnus". UNESCO Maailmapärandi koduleht. Inglise keeles (vaadatud 6. augustil 2019) "Olomouci Püha Kolmainu sammas". UNESCO Maailmapärandi koduleht. Inglise keeles (vaadatud 6. augustil 2019) "Villa Tugenhat Brnos". UNESCO Maailmapärandi koduleht. Inglise keeles (vaadatud 6. augustil 2019) "Třebíči juudi kvartal ja Püha Prokopiuse basiilika". UNESCO Maailmapärandi koduleht. Inglise keeles (vaadatud 6. augustil 2019) "Erzgebirge/Krušnohoří kaevanduspiirkond". UNESCO Maailmapärandi koduleht. Inglise keeles (vaadatud 6. augustil 2019) "Kladruby nad Labemi tseremoniaaltõllahobuste karjatus- ja koolitusmaastik". UNESCO Maailmapärandi koduleht. Inglise keeles (vaadatud 6. augustil 2019) UNESCO maailmapärand Tšehhis. UNESCO maailmapärandi koduleht. Inglise keeles (vaadatud 6. augustil 2019)
Versailles' leping (täpsustus)

Versailles' leping on: Versailles' leping (1768), leping, millega Genua Vabariik loovutas Korsika Prantsusmaale Versailles' rahuleping, 1919. aastal sõlmitud rahuleping, millega lõpetati Esimene maailmasõda
Nikolai Kondakov

Nikolai Ivanovitš Kondakov (vene keeles: Николай Иванович Кондаков; 1900 – 1984) oli vene loogik. Ta oli õpiku "Loogika" ("Логика"; 1954), lühikese loogikasõnaraamatu "Sissejuhatus loogikasse" ("Введение в логику"; 1967), teatmeteose "Loogiline sõnaraamat" ("Логический словарь"; 1971) ja selle laiendatud variandi "Loogiline sõnaraamat-teatmik" ("Логический словарь-справочник"; 1975) autor.
Makarius I (Kiievi metropoliit)

Makarius I (surnud 1497) oli Kiievi, Galiitsia ja Vene metropoliit aastatel 1494–1497. Enne metropoliidiks valimist oli ta Vilniuse Püha Kolmainu kloostri arhimandriit. Ta on maetud Kiievi Püha Sofia peakirikusse. Tema mälestuspäeva peetakse 1. mail (Juliuse kalendri järgi).
Xiameni Ülikool

Xiameni Ülikool on ülikool, mis asub Xiameni linnas Hiinas. Ülikool on asutatud aastal 1921. Ülikoolil on üks kaunemaid ülikoolilinnakuid Hiinas. Study in China. Ülikooli koduleht
Vähinatt

Vähinatt (lõunaeesti murdes ja Tartumaal ka kahv) on vähipüügivahend. Vähinatt oli traadist, harvemini puidust rõngas, mis oli kaetud võrgulinaga, nii et moodustus kott, mis riputati nööriga ridva otsas veekogu põhja. Sööt kinnitati nata keskele, et seda ei saaks ära viia. Püügivahendit tuli tihti kontrollida, sest natt ei takistanud vähke lahkumast. Püüti mitme nataga korraga, söödaks kas kalatükid, vareseliha, nülitud konn vms. Vähinata definitsioon kehtivas kalapüügieeskirjas – lubatud kurnpüünis, söödastatav, kuni 50 cm läbimõõduga veekogu põhja asetatav tõstetav püünis, võib olla varustatud ridvaga. Eesti etnograafia sõnaraamat. 1995. Koostanud Arvi Ränk. Tallinn, AS Pakett trükikoda. Lk 123 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 173 Vabariigi valitsuse määrus. 16.06.2016. § 8.2.7 Vähinatt, Eesti Rahva Muuseum Kurnpüünised
UNESCO maailmapärand Serbias

Serbia alal on UNESCO maailmapärandi nimistus viis objekti ja 12 objekti kandidaati. Nimistusse on kantud: viis kultuuripärandi objekti: 1979 Stari Ras ja Sopoćani 1986 Studenica klooster 2004, 2006 Kosova keskaegsed mälestusmärgid. Kosova iseseisvaks kuulutamise tõttu 2008. aastal puudub Serbial objekti üle valdus. Alates 2006. aastast on see objekt ohustatud pärandi nimekirjas 2007 Gamzigrad-Romuliana, Galeriuse palee 2016 Keskaegsete hauakividega (''stećakid'') kalmistud. Ühispärand Bosnia ja Hertsegoviina, Horvaatia ja Tšernogooriaga nimistusse kandideerib alates 2010. aastast veel 12 objekti UNESCO maailmapärand Serbias. UNESCO maailmapärandi koduleht. Inglise keeles (vaadatud 14. mail 2019) UNESCO maailmapärand Serbias. UNESCO maailmapärandi koduleht. Inglise keeles
Jaden Schwartz

Jaden Schwartz (sündinud 25. juunil 1992 Melfortis Saskatchewanis) on Kanada jäähokimängija, kes mängib NHL-i klubis Seattle Kraken ründajana vasakäärel. 2010. aastal valis St. Louis Blues ta NHL-i draft '​is 14. valikuna. Enne karjääri NHL-is mängis ta United States Hockey League'i klubis Tri-City Storm ja Colorado College'i meeskonnas. Debüüdi NHL-is tegi Schwartz 17. märtsil 2012 mängus Tampa Bay Lightningu vastu, lüües seal ka oma esimese värava, millega tõi Bluesile selles mängus võidu. Alates järgmisest hooajast kuulus ta Bluesi põhikoosseisu. 2019. aastal võitis ta Bluesiga Stanley karika. Hooaja 2018–19 väljalangemismängudes oli Schwartz Bluesi suurim väravakütt (12 väravat). 2021. aasta juulis sõlmis Schwartz viieaastase lepingu NHL-is debüteeriva klubiga Seattle Kraken. 2011. aastal võitis Schwartz Kanada kuni 20-aastaste koondisega juunioride maailmameistrivõistlustel hõbemedali ja 2012. aastal pronksmedali. Ta on kuulunud Kanada jäähokikoondisse 2013. ja 2018. aasta maailmameistrivõistlustel. Jaden Schwartz NHL.com lehel Jaden Schwartz hockeydb.com lehel
Vähimõrd

Vähimõrd on vähkide püüdmise vahend. Mõrraks oli traadist või puitvitstest raamistik, mis kaeti vajadusel ka võrguga ning see oli ühe või kahe sissepääsuga. Ühe sissepääsuga mõrrad olid kuni 40 cm kõrged, ümmarguse põhjaga ja sissepääs asus mõrra ülaosas. Sissepääsuosa oli siledast materjalist (näiteks plekk), et vähid ei saaks välja ronida. Sööt kinnitati traadi või puutikuga sissepääsuavause alla mõra keskel. Kahe sissepääsuga mõrdadel olid sissepääsud mõlemas otsas ning samast materjalist, millest raamistik. Sööt asus mõrra keskel. Sööda paigutamiseks ja vähkide väljavõtmiseks oli külje peal avaus, mis oli püügi ajal suletud. Mõrrad paigaldati kalda lähedale õhtul ning välja võeti hommikul. Et mõrd põhja vajuks, pandi vitstest mõrra peale kivid. Märgistamiseks kasutati ujukit või ritva. Vähimõrra definitsioon kehtivas kalapüügieeskirjas on – lubatud lõkspüünis, söödastatav kuni 1 m läbimõõduga püünis, millel puuduvad juhtaed ja tiivad ning millel on kuni 3 ava. mõrd rüsa silmutorbik sääs Eesti etnograafia sõnaraamat. 1995. Koostanud Arvi Ränk. Tallinn, AS Pakett trükikoda. Lk 245 Vabariigi valitsuse määrus. 16.06.2016. § 7.2.6 Vähimõrd, Eesti Rahva Muuseum Lõkspüünised
Viigipuu

Viigipuu (Ficus) on taimeperekond mooruseliste sugukonnast. See on suur perekond (umbes 850 liiki) peamiselt troopiliste alade puid ja liaane. Hariliku viigipuu vilikondi nimetatakse viigimarjadeks. Ficus benghalensis – bengali viigipuu ehk baanian Ficus carica – harilik viigipuu Ficus elastica – kummipuu ehk kummi-viigipuu Ficus microcarpa – väikeseviljaline viigipuu Ficus religiosa – püha viigipuu Ficus sycomorus – sükomoor-viigipuu ehk sükomooripuu
UÕK Perejaslav-Võšneve piiskopkond

UÕK Perejaslav-Võšneve piiskopkond (ukraina keeles Переяславсько-Вишневська єпархія ПЦУ) on 4. märtsil 2019 moodustatud Ukraina Õigeusu Kiriku piiskopkond, mille alla kuuluvad kogudused Kiievi linnas ja Kiievi oblastis. Ukraina Õigeusu Kiriku piiskopkonnad Журнали засідання Священного Синоду від 4 березня 2019 р. - Ukraina Õigeusu Kiriku Püha Sinod (vaadatud 14.05.2019)
Oonga

Oonga on küla Lääne maakonnas Lääne-Nigula vallas. Enne Eesti omavalitsuste haldusreformi 2017. aastal kuulus küla Martna valda. Maa-amet, vaadatud 21.11.2020. Statistikaamet, vaadatud 19.07.2023. Eesti haldus- ja asustusjaotuse klassifikaator, vaadatud 9.06.2014.
Liiv (kalandus)

Liiv (ka liim) oli madalas vees kalade ja vähi püüdmise riist. Liiv ehitati prismakujulise puitraamina, mis kaeti võrguga. Liivi üks kuni 2,5 meetri pikkune külg oli lahti kala sissepääsuks. Liivi veeti nurkadest mööda põhja kahe püüdja poolt. Kolmas hirmutas kalu võrku mütaga. Mõnel pool, näiteks Pärnu jõel, kasutati samal põhimõttel raamita suuremat jalgvõrku. Liiv oli laialdaselt kasutusel enamikus Läänemere maades, samuti Poolas ja Ukrainas. Liivi definitsioon kehtivas kalapüügieeskirjas: "lubatud kurnpüünis, mis koosneb jäigast liigendita raamist ja sellele kinnitatud võrkkotist". noot põhjanoot vähinatt veonoot kuurits püüvõrk Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 139 Vabariigi valitsuse määrus. 16.06.2016. § 8.2.3 Kurnpüünised
Mauno Pekkala

Mauno Pekkala (27. jaanuar 1890 Sysmä – 30. juuni 1952 Helsingi) oli Soome metsandustegelane ja vasakpoliitik. Ta oli 26. märtsist 1946 kuni 29. juulini 1948 Soome peaminister; ta oli ainuke Soome peaminister, kes kuulus Soome Rahva Demokraatliku Liidu ridadesse. Ta on lõpetanud Helsingi Ülikooli aastal 1913 metsanduse alal, aastal 1921 sai samas filosoofia kandidaadiks. Ta oli 13. detsembrist 1926 kuni 17. detsembrini 1927 Soome põllumajandusminister (Väinö Tanneri valitsuses). 1. detsembrist 1939 kuni 22. maini 1942 Soome rahandusminister (Risto Ryti esimeses, Risto Ryti teises ja Jukka Rangelli valitsuses). 17. novembrist 1944 kuni 17. aprillini 1945 oli ta portfellita minister Juho Kusti Paasikivi teises valitsuses. 17. aprillist 1945 kuni 27. märtsini 1946 oli ta kaitseminister (Juho Kusti Paasikivi kolmandass ja Mauno Pekkala valitsuses). 26. märtsist 1946 kuni 29. juulini 1948 oli ta Soome peaminister. Tema vend Eino Pekkala oli samuti Soome poliitik.
Kuurits

Kuurits oli püünis sisevete kõrkjastikus kalade püüdmiseks. Kuurits oli ehitatud raamistikuna, mille moodustasid keskne püstpuu püünise juhtimiseks ning kaks järsu kõverusega tõusvat jalast, mis olid liikuvalt kinnitatud püstpuu külge. Püstpuu ja jalaste vahele kinnitati jäme võrk. Kuuritsaga sumpas mitu meest kas mööda jõge või madalamaid järvepõhjasid. Teda tõmmati jalaste otstest ja juhiti püstpuuga. Kui kala sattus püünisesse, löödi jalase otsad kokku ja kala oli võrgus. Kuurits oli tuntud Ida-Euroopas ning eriti slaavlaste aladel. Eesti püüti sellega maa idapoolses osas, kuid kadus kasutuselt 20. sajandi keskpaiku. Kuuritsa definitsioon kehtivas kalapüügieeskirjas on – lubatud kurnpüünis, koosneb jäigast liigendraamist ja sellele kinnitatud võrgulinast. käänivõrk liiv Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 105 Eesti etnograafia sõnaraamat. 1995. Koostanud Arvi Ränk. Tallinn, AS Pakett trükikoda. Lk 80 Vabariigi valitsuse määrus. 16.06.2016. § 8.2.4 Kuurits, Eesti Rahva Muuseum Kurnpüünised
Tim Conway

Tim Conway (õieti Toma Daniel Conway, 15. detsember 1933 Willoughby, Ohio – 14. mai 2019 Los Angeles, California) oli USA filminäitleja. Kuldgloobus (1976) Emmy (1973, 1977, 1978, 1996, 2008) https://www.imdb.com/name/nm0176792/awards Tim Conway andmekogus IMDb (inglise)
Esperantist

Esperantist (esperanto keeles: esperantisto) on isik, kes räägib esperanto keelt või kasutab seda keelt muul viisil. Sellise tähenduse sõnale Esperantist on omistanud Boulogne'i deklaratsiooni viies lõik (1905):"Esperantist on igaüks, kes oskab esperanto keelt ja kasutab seda, olenemata sellest, millistel eesmärkidel ta seda kasutab. Igal esperantistil on soovitatav kuuluda mis tahes esperanto kogukonda, kuid mitte kohustuslik. " Kuigi Boulogne'i deklaratsiooni määratlus on esperanto kogukonnas hästi tuntud, ei ole kõik esperantistid sellega nõus. Näiteks on esperantokeelse luule klassik Julio Baga (1891–1967) öelnud: "Esperantistiks olemine ei tähenda mitte ainult keeleoskust. See on eesmärk. Missioon parema maailmakorra püüdlemise poole. Nad ei muutu tõelisteks esperantistideks, vaid on selleks sündinud ning osad meist võivad olla esperantistid juba enne keele õppimist. Selline suhtumine esperanto keelde kui maailma ümberkujundamisse õiglasemate põhimõtetega on esperantistide seas tavaline." Mõnikord, kui soovitakse vältida sufiksi ''-ist'' kasutamist, mis on levinud paljudes keeltes, nimetatakse esperanto keele kõnelejaid hoopis ''esperantofonideks''. Huvitav on see, et esperantokeelne on sõna "fono" omab sama tähendust nagu vene keeleski, seda tõlgitakse sõnana ''taust''. Seetõttu ei pruugi vestluspartner võimalikku nimetust "esperantofono" esperanto keeles mõista. Kõige ligilähedasem tõlge eestikeelsele sõnale ''esperanto keelt kõnelev'' on ''e-parolanto'' (''esperanto-parolanto''). Esimene esperantokeelne perioodika väljaanne oli La Esperantisto (Esperantist 1889). Esperantistide klubi Esperantokeelne kirjandus "Esperanto tehiskeelt valdab Eestis paarsada inimest". 26.07.2018. Originaali arhiivikoopia seisuga 15.05.2019. Vaadatud 15.05.2019.
Optiline tugevus

Optiline tugevus on suurus, mis iseloomustab läätse või läätsedest koosneva optikasüsteemi valgusmurdmise võimet. Optiline tugevus on pöördvõrdeline optilise süsteemi fookuskaugusega f {\displaystyle f} ning sõltub süsteemi ees ja taga oleva keskkonna murdumisnäitajast. Kui optikasüsteem asub vaakumis (või õhus), siis optiline tugevus   D = 1 f . {\displaystyle \ D={\frac {1}{f}}.} Koondaval süsteemil on optiline tugevus positiivne, hajutaval süsteemil negatiivne. Optilise tugevuse ühik on dioptria. Optilist tugevust rakendatakse näiteks prillide iseloomustamisel. ENE 7. köide, 1994
Hõbevalge

"Hõbevalge: Reisikiri tuulest ja muinasluulest" on Eesti kirjaniku ja poliitiku Lennart Meri raamat, mis ilmus esimest korda 1976. aastal. Meri arutles teoses poolteaduslikult ja fantaasiaküllaselt eestlaste ning teiste läänemeresoomlaste mineviku üle. Raamatu esimese trüki illustreeris Heinz Valk. Paljude lugejate arvates on "Hõbevalge" näol tegu ühe meisterlikuma käsitlusega Eesti minevikust.[viide?] Autori žanrimääratluse järgi on tegu reisikirjaga, ent enamiku raamatust täidavad siiski visioonid elust muistse Läänemere kallastel, reisikirjeldused puuduvad peaaegu sootuks. Raamatu läbivate teemade seas on meri kui eestlaste ilmavaate, kultuuri ja olemuse peamine vormija, Kaali meteoriidiga seostuv problemaatika, mis seotakse antiikaegsete maadeavastuste ja maailmakirjeldustega, Tallinna kaugem minevik ja merenduse areng Läänemere kallastel läbi aegade. Enamiku raamatust moodustab etnoloogiline materjal (põhiliselt eesti rahvalaulud ja tavandid) ning autori tõlgendused nende alusel. Muuhulgas esitab Meri mitmeid rahva seas populaarseks kujunenud, kuid teaduses vaidlusaluseid hüpoteese nagu Revala/Rävala nime etümoloogia sõnast "rebu", Kaali meteoriidi ulatuslik mõju Euroopa rahvaste mütoloogiale (sh kajastus kreeka müüdis Phaethoni päikesevankri maalekukkumisest), vanakreeka ränduri Pythease kirjeldatud Thule samasus Saaremaaga, araabia ränduri al-Idrisi reisikirjas mainitud linna samasus Tallinnaga jne. Raamatu pealkiri viitab eestlaste kombele ohverdada allikatele hõbedakaapeid, mida nimetati "hõbevalgeks". 1983. aastal ilmus "Hõbevalget" täiendav raamat "Hõbevalgem", mida autor ise nimetas mitte järjeks, vaid sissejuhatuseks ja esimeseks peatükiks oma eelnevale teosele. 20. septembril 2008 ilmus Eesti Päevalehe raamatusarja "Eesti lugu" avaraamatuna "Hõbevalge" uusväljaanne. "Hõbevalge" ilmus soome keeles 1983. aastal pealkirjaga "Hopeanvalkea". 2016. aasta septembris ilmus teosest itaaliakeelne tõlge. Raamatu tõlkis Daniele Monticelli ja avaldas kirjastus Gangemi. Eessõna kirjutas Rooma La Sapienza ülikooli prorektor Antonello Biagini, tõlkeprojekti kuraator oli Gianni Glinni. Roomas tutvustatakse "Hõbevalge" itaaliakeelset tõlget ERR 17.09.2016 Professor Matti Kuusi ülevaade Lennart Meri teostest Heinz Valk (raamatu illustreerija), „Kõndides Lennartiga “Hõbevalge” teedel“ (30 aastat raamatu ilmumisest) (Eesti Päevaleht 27. november 2006) Hõbe ohvriannina @ ÕS2006 Tiiu Laks: Mart Meri: tegelikult ei lahkunud Lennart Meri “hõbevalgetelt” radadelt kunagi, Eesti Päevaleht, 20. september 2008 2008 ilmus raamat kahes väljaandes: ISBN 9789949159239 ja ISBN 9789949431427 (sari 9789949431410)
Võntküla

Võntküla (18. sajandi kaartidel Woinkulla) on küla Lääne maakonnas Lääne-Nigula vallas. Kuni oktoobrini 2013 kuulus küla Taebla valda. Ta piirneb põhjas Tagavere ja Väänla külaga, idas Allikmaa külaga, lõunas Turvalepa ja Kedre külaga ning läänes Pälli ja Nigula külaga. Võntküla läbib Ääsmäe–Haapsalu–Rohuküla maantee. Küla lähistelt kulges kuni 2004. aastani Keila–Haapsalu raudtee ning asus Nigula raudteepeatus. Statistikaamet, vaadatud 21.07.2023. Eesti haldus- ja asustusjaotuse klassifikaator, vaadatud 9.06.2014.
Calvin de Haan

Calvin de Haan (sündinud 9. mail 1991 Carpis Ontario provintsis) on Kanada jäähokimängija, kes mängib kaitsjana NHL-i klubis Chicago Blackhawks. 2009. aastal valis New York Islanders ta NHL-i draft '​is 12. valikuna. Enne NHL-i karjääri algust mängis ta Ontario Hockey League'i klubis Oshawa Generals. 2011. aasta detsembris tegi ta Islandersi meeskonnas oma NHL-i debüüdi, kuid kuulus regulaarselt Islandersi meeskonda alates hooajast 2013–14. 2018. aasta juulis sõlmis de Haan nelja-aastase lepingu Carolina Hurricanesiga. 2019. aasta juunis siirdus ta Blackhawksi. 2017. aasta maailmameistrivõistlustel võitis ta Kanada jäähokikoondise koosseisus hõbemedali. "Canes Sign de Haan to Four-Year Deal". NHL.com. 3.7.2018. Vaadatud 15.5.2019 Calvin de Haan NHL.com lehel Calvin de Haan hockeydb.com lehel
STEREO

STEREO (Solar Terrestrial Relations Observatory) on NASA Päikese vaatlusmissioon, mis koosneb kahest kosmoseaparaadist. Aparaadid saadeti kosmosesse 2006. aastal ja nende orbiidid on valitud nii, et üks aparaat liigub tasapisi Maast ette ja teine jääb Maast tahapoole. See võimaldab teha stereofotograafilisi pilte Päikesest ja sellel esinevatest nähtustest, näiteks selle krooni massi pursetest. Seisuga 15. mai 2019 oli töökorras STEREO-A kosmoseaparaat. NASA sai kosmoseaparaadiga STEREO-B viimati ühendust 21. augustil 2016 ning kuulutas STEREO-B missiooni lõppenuks 17. oktoobril 2018.
Kohalik Leht

Kohalik Leht (inglise keeles Local Sheet) on lähipiirkond Universumis, kus Kohaliku Galaktikarühma liikmesgalaktikad (teiste seas ka meie Linnutee tähesüsteem) ning teised galaktikad omavad sarnast pekuliaarkiirust (kiirus lokaalse taustsüsteemi suhtes). Kohalik Leht on gravitatsiooniliselt omavahel mitteseotud galaktikarühmade kogum. Siia kuulub mitu rühma, sealhulgas (lisaks Kohalikule rühmale) Kujuri galaktikarühm. Kohaliku Lehe suurust iseloomustavad piirkonna raadius umbes 7 megaparsekit (23 miljonit valgusaastat) ja paksus 0,46 megaparsekit (1,5 miljonit valgusaastat). Kohalik Leht on osa Kohalikust Mahust (inglise keeles Local Volume), see omakorda on osa Kohalikust Superparvest. Kohaliku Superparve massiivseim element Neitsi galaktikaparv asub Kohaliku Lehe keskmest 17 megaparseki (55 miljoni valgusaasta) kaugusel. Kohaliku Lehe naabriks on praktiliselt galaktikavaba hiiglaslik Kohaliku Tühimiku piirkond. Sisuliselt moodustab Kohalik Leht Kohaliku Tühimiku ääristava galaktikatest seina. Mõnikord liigitatakse Kohalik Leht galaktiliseks filamendiks.
Brad Marchand

Bradley Kevin Marchand (sündinud 11. mail 1988 Hammonds Plainsis, Nova Scotias) on Kanada jäähokimängija, kes mängib NHL-i klubis Boston Bruins vasakul äärel. 2006. aastal valiti ta NHL-i draft '​is Bruinsi poolt 71. valikuna. Enne karjääri NHL-is mängis ta Quebec Major Junior Hockey League'i klubides. Bruinsi meeskonda on ta kuulunud alates hooajast 2009–10. 2011. aastal tuli ta Bruinsiga Stanley karika võitjaks. Hooajal 2016–17 valiti ta NHL-i hooaja sümboolsesse koosseisu (NHL First All-Star Team). Hooaegadel 2018–19 ja 2019–20 on ta valitud NHL Second All-Star Team '​i. Aastatel 2017 ja 2018 on ta osalenud NHL-i tähtede mängul. 2016. aastal tuli ta Kanada jäähokikoondise koosseisus maailmameistriks.  Brad Marchand – pildid, videod ja helifailid Wikimedia Commonsis Ametlik koduleht Brad Marchand NHL.com lehel Brad Marchand hockeydb.com lehel
Tuukka Rask

Tuukka Mikael Rask (sündinud 10. märtsil 1987 Savonlinnas) on endine Soome jäähokimängija (väravavaht). Kogu NHL-i karjääri jooksul mängis ta Boston Bruinsis. Ta alustas karjääri Soome kõrgliiga klubis Tampere Ilves. 2005. aastal valis Toronto Maple Leafs ta NHL-i draft '​is 24. valikuna, kuid tema mängijaõigused müüdi Boston Bruinsile. Bruinsiga sõlmis ta lepingu 2007. aasta mais sõlmis. Esimesed kaks hooaega mängis ta põhiliselt American Hockey League'i klubis Providence Bruins. Regulaarselt mängis ta Boston Bruinsi meeskonnas alates hooajast 2009–10. Samal hooajal oli parima tõrjeprotsendiga väravavaht NHL-is (93,1%) ning samuti oli ta liiga parim mängus keskmiselt väiksema arvu sisselastud väravate arvestuses (1,97 väravat mängus). 2011. aastal tuli ta Bruinsiga Stanley karika võitjaks. Hooajal 2013–14 pälvis ta liiga parimale väravavahile antava Vezina Trophy ja valiti samal hooaja liiga sümboolsesse koosseisu. Hooajal 2019–2020 jagas ta koos meeskonnakaaslase Jaroslav Halákiga auhinda William M. Jennings Trophy, millega tunnustatakse väravavahti, kes on vähemalt 25 mänguga lasknud oma meeskonnale lüüa kõige vähem väravaid. Samal hooajal valiti Rask lisaks NHL Second All-Star Team '​i. Aastatel 2017 ja 2020 valiti Rask NHL-i tähtede mängule. Rask on enim mänge Bruinsi meeskonnas pidanud väravavaht klubi ajaloos. 2021. aasta aprillis sai ta NHL-is kirja oma 300. võidu, saades 37. väravavahiks ja viiendaks Soome väravavahiks, kes selle tähiseni jõudnud on. 2021. aasta juulis tehti talle puusaliigese operatsiooni. Hooajal 2021–22 osales ta NHL-is veel neljas mängus. 2022. aasta veebruaris teatas ta sportlaskarjääri lõpetamisest. 2014. aasta taliolümpiamängudel võitis ta Soome jäähokikoondise koosseisus hõbemedali. Tema järgi nimetati 2015. aastal Keeniast avastatud kiletiivaline Thaumatodryinus tuukkaraski. Tema noorem vend Joonas Rask on samuti jäähokimängija. "Boston Bruins Career Leaders". Hockey-Reference.com. Vaadatud 15.5.2019 "Hall, Rask lead Bruins past Islanders 4-1". AP New. 15.4.2021. Vaadatud 12.2.2022 "Rask retires from NHL after 15 seasons with Bruins". nhl.com. 11.2.2022. Vaadatud 12.2.2022 "Boston Bruins goalie Tuukka Rask gets new species of wasp in Kenya named after him". National Post. 24.2.2015. Vaadatud 12.2.2022.  Tuukka Rask – pildid, videod ja helifailid Wikimedia Commonsis NHL.com lehel Tuukka Rask hockeydb.com lehel
Kohalik Superparv

Kohalik Superparv ehk Neitsi superparv ehk Virgo superparv (inglise keeles Local Supercluster, Virgo Supercluster) on galaktikate superparv, millesse kuulub meie Linnutee tähesüsteemi sisaldav Kohalik Leht. Kohaliku Superparve läbimõõt on umbes 33 megaparsekit (108 miljonit valgusaastat). Superparve kuulub üle 100 galaktikarühma ja galaktikaparve. Kohaliku Superparve massiivseim element Neitsi galaktikaparv moodustab superparve südamiku. 2014. aasta uuringud näitasid, et Kohalik Superparv on osa veel suuremast Laniakea superparvest. Maa asukoht